Tervetuloa Jerusalem studioon!
USA:n turvallisuusneuvonantaja -
John Bolton keskusteli Genevessä -
venäläisvastineensa Nikolai Patorshevin kanssa -
Iranista ja Syyriasta.
Bolton vietti myös useita päiviä Israelissa keskustelemassa -
Yhdysvaltojen ja Israelin yhteistyöstä Irania vastaan -
presidentti Trumpin vetäydyttyä ydinsopimuksesta.
Iraniin liittyvistä tapahtumista keskustelevat -
tohtori Eldad Pardo Impact SE:stä ja Heprealaisesta yliopistosta, -
analyytikkomme Amir Oren -
sekä tohtori Eran Lerman -
Jerusalemin strategiainstituutista ja Shalemin akatemiasta.
Herra Oren, kertoisitteko viimeaikaisista tapahtumista?
Presidentti Trump ei ehkä nyt pitäisi tästä analogiasta, -
mutta tuomiota ei ole vielä annettu -
siitä, oliko hänen päätöksensä -
vetäytyä ydinsopimuksesta toukokuussa onnistunut.
Olemme nyt keskikohdassa, -
koska marraskuussa astuu voimaan toinen pakotesarja.
On ehkä vielä liian aikaista sanoa, -
ovatko uudelleen asetetut pakotteet -
vahingoittaneet Irania.
Lähettiläs Bolton toisti Israelissa ollessaan sen käsityksen, -
joka on vallalla sekä Washingtonissa että Tel Avivissa, -
sen, että Iran on kärsinyt jopa odotettua enemmän.
Iran kestää kuitenkin seuraavat kolme kuukautta.
Vasta kauden puolivälin vaalien jälkeen tiedämme, toimivatko ne.
Seuraavien pakotteiden voimaantulo osuu samaan aikaan.
Tohtori Pardo, -
viime viikolla uuden hävittäjän käyttöönottotilaisuudessa -
Iranin presidentti Hassan Ruhani piti puolentoista tunnin puheen, -
jossa hän puhui yksityiskohtaisesti -
Iranin strategisesta ja taktisesta linjasta lähitulevaisuudessa.
Hän korosti, -
että Iranin on kamppailtava taloudellisia haasteita vastaan, -
mutta kehitettävä silti sotavoimaa ja pelotetta -
kansainvälistä yhteisöä vastaan.
Missä määrin ajatollahin hallinto ja Teheranin hallitus ovat huolissaan -
Yhdysvaltojen asettamista pakotteista -
ja kyvystään hallita Lähi-idän šiia-aseryhmiä?
He ovat äärimmäisen huolestuneita, -
mutta he yrittävät kääntää vastoinkäymiset edukseen.
Iranin terävin ja mahtavin mies -
on Khamenei.
Tässä elämänvaiheessa hänen tavoitteensa on -
siirtää tasavalta vahingoittumana seuraavalle sukupolvelle, -
mieluiten valitsemalleen henkilölle, -
ehkä Ruhanille tai Suleimanille.
Kysymys siis kuuluu, mitä Khamenei tahtoo?
Hän sanoi muutama päivä sitten ohjelmapuheessaan, -
ettei sotaa tule, -
ja että hän pitää kiinni ydinsopimuksesta -
eikä salli minkäänlaisia suoria neuvotteluja Yhdysvaltojen kanssa -
nykyisen presidentin aikana.
Yhdessä tämä kaikki viittaa siihen, -
että pakotteiden luoma hätätilanne hyödyttää häntä.
Vastoin odotuksia Ruhanin valta näyttää kasvaneen.
Se tarjoaa tilaisuuden sisäisiin muutoksiin.
Mossedeqin kriisissä 1950-luvun alussa opittiin, -
että jos haluaa tehdä oikein paineiden alla, -
väestö kärsii vieläkin enemmän. Se on paradoksi.
Lisäisin, että se kone näyttää torjuntahävittäjältä, -
eli se on pikemminkin puolustusase.
Se näyttää myös F-5:ltä.
Sen ulkomaille myytävältä riisutulta versiolta.
Sitä paitsi kyse on Iranin ilmavoimista, ei Vallankumouskaartista.
Se on Iranin puolustusyhteisön maltillisempi siipi.
Myös pelote on käsitteenä puolustuksellinen.
Iranin lausunnot ja symboliset teot, -
kuten tuon itse tuotetun -
lentokoneen paljastaminen, -
osoittaa Iranin pelkäävän USA:n sotilaallista vaihtoehtoa.
Se uhka on tullut näköpiiriin vasta hiljattain.
Se on jo itsessään merkittävä tekijä.
Mitä taloushuoliin tulee, -
Iranin keskiluokka on antanut epäluottamuslauseen -
hallituksen kyvylle selvitä tästä haasteesta.
He pyrkivät eroon rialeista ja hamuavat dollareita -
piilottaakseen niitä maton alle.
Se epäluottamuslause kertoo paljon, -
koska hallinto ei voi manipuloida rialin kurssia dollariin nähden.
Samanlainen ilmiö on Turkissa.
Vaikka siis Trumpia kuinka haukuttaisiin poliittisella tasolla, -
hän saa todella jotain aikaan.
Euroopan maat etsivät keinoja heikentää -
Trumpin toimenpiteiden vaikutuksia, -
mutta minkään yhtiön johto ei suostu sanomaan osakkailleen, -
että käymme mieluummin kauppaa Iranin kuin Yhdysvaltojen kanssa.
Niidenkin maiden yhtiöt, -
jotka virallisesti vastustavat Yhdysvaltojen hyökkäystä, -
pakenevat Iranista.
Hizbollah on voimakkain Iranin tukema šiiaryhmä.
Sen johtaja Hassan Nasrallah sanoi kannattajilleen Beirutissa, -
että pakotteet todellakin vahingoittavat heitä.
Hän tosin ylisti Hizbollahin taistelutahtoa ja voittoja Syyriassa, -
jotka takaavat sen taistelukyvyn, mitä voi tietysti epäillä.
Miten se vaikuttaa šiiojen haluun noudattaa Iranin käskyjä -
Kansan mobilisointiyksiköissä ja muissa šiiamilitioissa, -
jotka ovat sotkeutuneet konflikteihin ja tarvitsevat Iranin tukea?
Iranilaiset, eli Vallankumouskaarti ja etenkin sen Quds-joukot, -
joita johtaa Qassem Suleimani, -
taistelevat kolmella rintamalla.
Heille tärkein niistä on Irak, -
sen hallinnon kokoonpano ja vaikutusvalta Bagdadin päätöksiin.
Irak on tärkein, -
koska se on Iranin rajanaapuri ja siellä on šiiaenemmistö.
Iranilaisilla ei kuitenkaan näytä olevan vaikutusvaltaa Irakissa.
Toinen rintama on Jemen, -
jossa iranilaiset auttavat hutheja saudien tukemia joukkoja vastaan.
Saudit taistelevat heitä vastaan Yhdysvaltojen tuella.
Sielläkään Iran ei ole saavuttanut paljonkaan.
Kolmas rintama on Syyria ja Libanon.
Nasrallah ei välttämättä tullut ulos pitämään puhetta, -
vaan lähetti puheen bunkkeristaan.
Vaalikampanjassaan hän korosti -
olevansa ennen kaikkea libanonilainen, -
ja ettei hän tottele Iranin käskyjä, -
jos ne ovat ristiriidassa Libanonin etujen kanssa.
Lisäksi on huomauttaisin, ettei presidentti Ruhania harmita se, -
että Vallankumouskaartin resurssit pienenevät.
Toistaiseksi Iranin toiminta Syyriassa on pysynyt ennallaan.
Venäjä, Yhdysvallat ja Israel yrittävät häätää iranilaisia -
nykyisistä asemistaan.
Aika näyttää, karkotetaanko heidät kokonaan, -
vai jääkö heitä 85―100 kilometrin päähän Israelin rajalta.
Trendi on kuitenkin kääntynyt Iranin läsnäoloa vastaan.
Tohtori Pardo, miten se vaikuttaa Teheranin päätöksiin -
koskien konflikteja, joihin Iran on sekaantunut, -
ja Qassem Suleimanin kykyyn hallita šiiajoukkoja?
He haluavat pysyä Syyriassa ja katsoa, mitä Iranissa tapahtuu.
Kysymys kuuluu, onko Irania enää muutaman kuukauden kuluttua?
Maan tila on kriittinen.
Heidän on oltava hyvin varovaisia.
He voivat tavallaan olla tyytyväisiä siihen, -
että Israel iski Vallankumouskaartia vastaan Syyriassa.
Iranin hallinnon ajattelua on vaikea ymmärtää.
Toisaalta sen taktiikka on käytännönläheistä ja laskelmoitua.
Toisaalta heidän ajattelunsa on pohjimmiltaan mystistä.
He pyrkivät valloittamaan ja yhdistämään maailman.
Se, mitä heidän psyykestään puuttuu, -
on syiden ja seurauksien rakenne.
He haluavat aina vain lisää.
He tarvitsevat ulkopuolelta asetettuja rajoja.
Heillä on tavallaan 5-vuotiaan mentaliteetti.
Nyt Trump antoi heille rajat.
"Ette saa olla Syyriassa, Irakissa ja kaikkialla, -
ettekä rakentaa ydinaseita ettekä sitä ja tätä."
Sitä he tarvitsevat! He alkoivat puhua taloudestaan ja uudistuksista.
He alkavat tajuta realiteetit ja hylätä fantasiansa.
Syiden ja seurauksien rakenne on äärimmäisen tärkeä läksy.
Tohtori Lerman, haluaisin kysyä kahdesta asiasta.
Vieraillessaan Israelissa John Bolton sanoi, -
ettei Yhdysvallat pyri vallanvaihtoon Iranissa -
vaan Iranin hallinnon linjanmuutokseen.
Se haluaa Iranin liittyvän -
kansainvälisen yhteisön vastuulliseksi jäseneksi -
ja luopuvan nykyisestä vahingollisesta toiminnastaan.
Missä pisteessä -
Yhdysvallat turvautuu sotilaalliseen vaihtoehtoon?
Liittyykö se vain ydinohjelmaan?
Kuten sanoitte, -
Eurooppa ei pysty estämään yhtiöitä lähtemästä Iranista.
Ensinnäkin USA:n hallinto järjestäytyy nyt -
pitkän puolikaoottisen ajanjakson jälkeen.
Iran-erikoislähettiläs kerää tukea arabimaailmasta -
ja kansainvälisestä yhteisöstä.
Eurooppa joutui hankalaan asemaan, -
kun Irak ilmaisi haluavansa liittyä Yhdysvaltojen leiriin, -
kunnes maan sisäinen paine pakotti sen osittain vetäytymään.
Myös Marokon ja Iranin välirikko on symbolinen merkki siitä, -
mitä on meneillään.
Amerikkalaiset rakentavat painostusrintamaa.
Sen painostuksen tarkoitus on sama kuin Pohjois-Korean kohdalla.
Se, että Iran suostuisi Yhdysvaltojen ydinaseagendaan.
Yllättäen Trump ei poikkea siinä paljonkaan Obamasta, -
paitsi että hänen mukaansa Obama tyytyi paljon vähempään, -
kuin mihin hän tyytyy neuvotellessaan Iranin ydinohjelmasta.
Jotta se onnistuisi, siitä on lähetettävä viesti.
Obama muuten teki sitä alusta lähtien.
Mutta, ja tämä on suuri mutta, -
jos Iran ei taivu muutaman kuukauden kuluessa, -
vaan tekee yhä vastarintaa ja tulee siihen johtopäätökseen, -
että Eurooppa-vaihtoehto on epäonnistunut, -
eikä ydinsopimus ole enää pelastamisen arvoinen, -
se pystyy halutessaan rakentamaan nopeasti rikastusvalmiutensa.
Arakin ydinlaitos on sen sijaan pitkäaikainen projekti.
Siinä tapauksessa Yhdysvaltojen on turvauduttava sotatoimiin.
Iranilaiset tietävät sen, -
joten tämä on skenaarioiden ja vastaskenaarioiden pelotepeliä.
Herra Oren, -
USA:n ulkoministeri Pompeo ilmoitti Iran-työryhmän perustamisesta -
ulkoministeriön tiedotustilaisuudessa.
Iran-työryhmä toimii itse ulkoministerin alaisuudessa.
Tärkeimmät päätökset tekee ulkoministeri -
presidentti Trumpin ohjauksessa.
Jämäköittääkö se Yhdysvaltojen linjaa Irania kohtaan -
ja myös ydinsopimuksen muita osapuolia kohtaan?
Minulla ei ole niin hyvää mielikuvitusta kuin tohtori Lermanilla.
En ole kovin innoissani tästä työryhmästä.
Sana viittaa työhön, -
mutta se ei tee juuri mitään.
He kyllä matkustelivat paljon -
ennen kuin tämä Brian Hookin johtama ryhmä perustettiin.
Hook työskenteli ennen Boltonille YK:ssa -
ja ulkoministeriössä Bushin hallinnossa.
Tämä on melko matalan tason ryhmä.
Hän on ulkoministeriön suunnitteluosaston johtaja.
Ryhmä ei toimi Valkoisessa talossa.
Esimerkiksi Irak päätti kuitenkin noudattaa USA:n pakotteita, -
ja suhtautua Iraniin haasteena liittolaisen sijaan, -
vaikka vain viikkoja sitten Irak ilmoitti, ettei se noudata niitä.
Se muutti kantaansa USA:n uhkauksien seurauksena.
Irak elää Yhdysvaltojen varassa.
Se ei ole Kiina, Venäjä, Saksa, Ranska tai EU.
EU:n kantaan vaikuttaa Federica Mogherini henkilökohtaisesti.
Hänen kautensa päättyy ensi vuonna.
Hän haluaa sopimuksen menestyvän, koska hän oli itse tekemässä sitä.
Kiinan ja Venäjän lisäksi on myös Japani.
Kovan linjan miehenä pidetty Trump antaa jostain syystä Japanille -
vapautuksen öljypakotteista.
Puolustusministeri Mattis siteerasi hiljattain Winston Churchillia: -
"Vain yksi asia on vaikeampaa kuin taistelu liittolaisten kanssa, -
taistelu ilman liittolaisia."
Yksi asia on sitäkin vaikeampaa: taistelu liittolaisia vastaan.
Niin Trump tekee.
Hän asettaa pakotteita Venäjälle, -
joka on hänen liittolaisensa Iranin ydinohjelmaa vastaan.
Trumpin politiikka on epäjohdonmukaista.
Se ei voi pysyä koossa pitkään.
Se nähdään pian.
Lamauttavista pakotteista puheen ollen -
kirjoitin niistä suositukset vuonna 2007.
Niitä noudatettiin, -
vaikkei niitä ehkä edes luettu.
Ja ne toimivat.
Niissä oli erityisen viisasta se, -
että ne sallivat Iranin viedä jonkin verran öljyä.
Se piti hinnat kurissa.
Iranin ongelma ei ole rahan puute, sitä heillä on.
Ongelma on talouden puute.
Siellä on valtavia sisäisiä ongelmia, ja pakotteet lisäävät niitä edelleen.
Pakotteet luovat tietysti myös hätätilanteen, joka auttaa hallintoa.
Tilanne on nyt kuitenkin toinen kuin silloin.
Vallankumousteoriassa on Daviesin J-käyrä.
Vallankumous ei ala nälänhädästä vaan odotusten kriisistä.
Ihmiset näkivät nälkää toisen maailmansodan aikaan -
ja Israelin itsenäisyyssodan aikaan Jerusalemissa, -
mutta he kestivät, koska he uskovat asiaansa.
Iranilaisten tilanne on toinen.
He odottivat paljon, mutta pettyivät karvaasti.
Katsokaa heitä televisiosta! Ihan hyvin he voivat.
Siitä ei ole kyse, vaan siitä, miten he kokevat todellisuuden.
He kokevat, että heitä johtavat Mahdia odottavat sekopäät.
Amerikkalaiset tasapainottelevat veitsen terällä.
He keskittyvät ydinasekysymykseen, -
eivät niinkään vallanvaihtoon Iranissa.
He pyrkivät myös lopettamaan -
Iranin kumouksellisen toiminnan Lähi-idässä, -
mikä on saudien ensisijainen tavoite.
Se on Israelinkin prioriteetti Libanonin ja Syyrian takia.
Tarkoitus ei siis niinkään ole rakentaa mitään uutta.
Jotta nämä tavoitteet saisivat Khamenein huomion, -
Iran on saatettava tilaan, -
jossa hallinnon tulevaisuus -
on vaarassa.
Yhdysvaltojen nykyistä tiimiä näyttää hallitsevan Pompeo, -
ei vain siksi, että hän on ulkoministeri, -
vaan siksi, että hän keskittyi Iraniin jo kongressissa ja CIA:ssa.
Se tiimi ottaa huomioon Iranin talouden ja yhteiskunnan.
Iranilaiset eivät enää ole vallankumousintoilijoita.
He ovat saaneet siitä tarpeekseen.
Jos alempien luokkien elinehdot poistetaan -
Teheranin suurista etelälähiöistä, -
hallinto on vakavasti uhattuna.
Kyse ei ole enää vain koulutetun yläluokan tyytymättömyydestä.
Olen eri mieltä kahdesta asiasta.
Eldad puhui odotuksista.
Alatko kiistellä kanssani?
En, vaan Daviesin J-käyrän kanssa.
Šaahi nosti aikoinaan odotuksia keskiluokan elintason nostamisesta.
Kun lähes kaikki, korruptoitunutta eliittiä lukuun ottamatta, -
kuuluivat alimpaan luokkaan, odotuksia ei ollut.
1960- ja 1970-lukujen taitteessa Iranin talous hieman kasvoi, -
ja iranilaiset alkoivat odottaa enemmän.
Siitä alkoi šaahin alamäki.
Sillä ei ole mitään tekemistä vallankumouksen odotusten kanssa.
Niin, mutta 1970-luvun talouskriisi tuhosi hallinnon.
Toiseksi on turha kiistää sitä, että USA haluaa vallanvaihtoa Iraniin.
Tottakai se haluaisi jonkun Pahlavin dynastiasta -
tai jonkun muun länsimielisen pääsevän valtaan Teheranissa.
Se ei tietenkään voi myöntää sitä, mutta siihen se tähtää.
Ohjelma on lopuillaan.
Kysyisin vielä teiltä kaikilta: Miten Israel reagoi tähän tilanteeseen?
Yksi ajatollah Ali Khamenein johtavista neuvonantajista, -
ajatollah Khatami, uhkasi Yhdysvaltoja sanoen, -
että jos Yhdysvallat hyökkää Irania vastaan, -
Iran vastaa hyökkäämällä sen liittolaisia vastaan, -
Israel listan kärjessä. ― Samoin sanoi Saddam.
Se on naurettavaa, koska Khamenei sanoi, ettei sotaa tule.
Antaisin Israelille ja Yhdysvalloille sen nöyrän neuvon, -
että iranilaiset pelkäävät maansa hajoavan Syyrian tavoin.
Yhdysvaltojen pitää selvin sanoin luvata puolustaa mielenosoittajia, -
jos veri alkaa vuotaa kaduilla.
Toiseksi Yhdysvaltojen pitää sitoutua Iranin yhtenäisyyteen -
Iranin hallinnosta riippumatta.
Palaan Israelin omiin huolenaiheisiin.
Koska edessä on myrskyisät ja epävarmat ajat, -
Israel tarvitsee enemmän kuin koskaan -
kovaa pelotepolitiikkaa Irania ja Hizbollahia vastaan.
Siihen liittyy päätöksemme välttää jumiutumista etelään.
Israelin puolustusvoimat pystyvät kyllä taistelemaan kahdella rintamalla, -
mutta Iranille on oltava päivänselvää, mitä voi tapahtua.
Pohjoisessa on oltava selvä ja yksiselitteinen pelote.
Kahdeksan sanaa?
Israelin Iran-linja Syyriassa on onnistunut hyvin.
Iranin ydinohjelmaa vastaan linja on epäilyttävämpi, -
koska Israel on Trumpin puolella.
Kiitos, tohtori Pardo, herra Oren ja tohtori Lerman!
Kiitos katsojillekin, näkemiin tiistaihin!
Olet juuri katsonut Jerusalem studio -ohjelman.
Mikäli ohjelma oli sinusta antoisa, voit tukea Heaven TV7 Jerusalemia.
Soita 0600-10177 tai käytä ruudun viitenumeroa.
Lahjoittaa voi myös PayPalin kautta.
Lahjoituksesi mahdollistaa Jerusalem studion.
Suomennos: Hannele Lehtoranta